Niels Leth hørte hjemme på [[Ringkøbing]]-egnen, var huslærer hos [[Christen de Linde]] til [[Pallesbjerg]] og blev gift med dennes datter Maren, der bragte ham Nørre Vosborg. Hans afkom var i nogen tid i besiddelse af Vosborg, [[Koustrup]], [[Tandrup (Bedsted Sogn)|Tandrup]] og [[Eskjær (Grinderslev Sogn)|Eskjær]]. Hans ældste søn, [[Henrik Johan de Leth (1702-1754)|Henrik Johan de Leth]] (1702-1754), til Vosborg, som moderen, Maren Linde, 1746 overlod ham, er kendt som en af datidens værste bondeplagere. Henrik de Leth var gift med Sophie Linde (død 1788), der 1757 overlod gården til sin søn, [[justitsråd]] og [[Landsdommer|vicelandsdommer]] [[Christen Linde de Leth]] (1731-1778). Hans [[dødsbo]] kom under skiftebehandling, og Nørre­ Vosborg med gods og kirker stilledes til offentligt salg [[14. maj]] [[1779]] og afhændedes for 40.000 [[rigsdaler]]. Han var fader til [[Henrik Johan de Leth (vicelandsdommer)|Henrik Johan de Leth]] (1761-1845), som var ejer af [[Eskjær (Grinderslev Sogn)|Eskjær]], [[etatsråd]] og vicelandsdommer.
Historie